Date: 1475
Issuing place: Rom
Country: Italia
Language: latina
Document type: Paavi ja kuuria, Kirjeet

Sixtus episcopis, seruus seruorum Dei, venerabili fratri archiepiscopo Vpsaliensi salutem et apostolicam benedictionem. Hiis que pro divini cultus augmento ac nobis et apostolice sedi deuotarum nec non pauperum et aliarum miserabilium personarum morbo lepre detentarum comoditatibus proinde facta sunt, ut firma, perpetua et illibata persistant, cum a nobis petitur, apostolici mandamus adiici numinis firmitatem. Exhibita siquidem nobis nuper pro parte dilecti filii nobilis viri Erici Absolonis militis, castellani castri Wiborgensis Aboensis dyocesis, peticio continebat, quod cum alias ipse pestiferum et contagiosum morbum lepre in partibus illis, vbi dominium obtinet temporale, adeo ingeri(1) uidisset, ut, nisi oportuno remedio provideretur, posset tota provincia illa, vt verisimiliter creditur, illo morbo respergi, hospitale huiusmodi(2) recolligendis infirmis in decem dietis legalibus ab illa domo fundatum erat, ipse volens publice huiusmodi utilitate(3) succurrere, ac sue suorumque progenitorum animarum prouidere saluti diemque vlcionis extreme pietatis operibus preuenire, quandam domum ad vsum leprosorum huiusmodi prope et extra muros dicti castri vna cum quadam solenni capella, in qua sex presbiteros ipsius capelle capellanos instituere proponit, cum sufficientibus redditibus(4) ex bonis suis propriis immobilibus, vijdelicet parochialibus prediis et aliis possessionibus erexit et fundauit; volens eciam accedente eorum quorum interest caussa,(5) ut coloni et redditutuarii,(6) qui possessiones et predia huiusmodi pro tempore obtinerent, in decimis predialibus vniversaliter, qui vero infra limites parrochie parrochialis ecclesie, in qua domus ipsa sita est, residerent tam in predialibus quam personalibus, rectori dicte capelle et nulli alteri respondere deberent et tenerentur, ipsique residentes in dicta capella ecclesiastica sacramenta percipere deberent et inibi si vellent ecclesiasticam sepulturam elligere possent; quare pro parte dicti Erici nobis fuit humiliter supplicatum, vt ereccioni, fundacioni et voluntati præfatorum(7) pro illarum subsistencia firmare(8) robur apostolice confirmacionis adiicere aliasque in premissis oportune providere de benignitate apostolica dignaremur. Nosque itaque(9) de premissis certam notionem non habentes huiusmodi supplicacionibus inclinati, fraternitati tue per apostolica scripta madamus, quatenus, si et priusquam(10) de erectione, fundacione et voluntate predictis tibi legittime constiterit, illas auctoritate nostra sine tamen alicuius preiudicio approbes et confirmes, supplendo omnes et singulos defectus, si qui forsan intervenerint in eisdem. Nos enim, si approbacionem et confirmacionem huiusmodi vigore presencium per te fieri contingat,(11) venerabili fratri nostro moderno et pro tempore existenti episcopo Aboensi sub suspensionis et aliis, cuiuscunque status, gradus, ordinis uel condicionis existant aut quacunque perfulgeant dignitate, ne bona mobilia aut immobilia dicte domus leprosorum vendere, alienare aut distrahere, sub excommunicacionis penis quocumque ingenio uel colore presumant aut aliquis eorum presumat, quam ipsos et eorum quemlibet, si contrasteterint,(12) absque alicujus iudicis declaracione incurrere uolumus, ipso facto, tenore earundem presencium auctoritate apostolica inhibemus, non obstantibus constitutionibus et ordinacionibus apostolicis, aut si eidem episcopo vel quibusvis aliis graviter(13) uel diuisim ab apostolica sede indultum sit, quod interdici, suspendi uel excommunicari non possint, per litteras apostolicas non facientes plenam et expressam ac de verbo ad verbum de indulto huiusmodi mencionem ceterisque contrachtis(14) quibuscumque. Datum Rome apud Sanctum Petrum anno incarnacionis dominice mcdlxxquinto, qvarto kal. aprilis, pontificatus nostri anno quarto. Olikheter i bullariet: (1) augeri (2) nec aliquod hospitale pro huiusmodi (3) utilitati (4) det följande lyder: pluribus prediis et aliis possessionibus erexit et fundauit (5) interest consensu (6) reddituarij (7) prefatis (8) firmiori (9) nos itaque (10) postquam (11) contigerit (12) contra fecerint (13) communiter (14) contrarijs